tomron87/hebrew-wikipedia-sentences-corpus huggingface dataset:
ניתן לראות אנלוגיה לנושא השוואת ביצועי מחשבים שונים מעולם שרתי היוניקס שבו לקוחות תובעניים בודקים את ביצועי המחשבים על סמך בדיקות של סביבות עבודה מסוימות כדוגמת הבדיקות המכונות TPC-C או SpecInt ואינם מסתפקים בזמן השעון של ה-CPU בלבד.
עם זאת, הולכת ומתגברת התופעה שגם בדיקות אלו סובלות בעצמן מבעיות.
נדרשת כמות עבודה משמעותית (ולעיתים גם יכולת ניחוש) כדי שהלקוחות ידעו מהו סוג סביבת העבודה שלהם על מנת שיוכלו ליישם רק את ערכי ה-LSPR הרלוונטיים להם.
לפיכך השימוש ב-MIPS ממשיך להיות פופולרי כיום עד כדי כך שנציגי חברת יבמ ויועצים ממשיכים לפרסם את ההבדלים בין דגמי המחשב השונים בטבלאות מבוססות MIPS.
MIM-72 צ'פרל (MIM-72A/M48 Chaparral) הוא טיל קרקע-אוויר (טק"א) מתוצרת ארצות הברית המבוסס על טיל האוויר-אוויר AIM-9 סיידווינדר.
רכב השיגור שלו מבוסס על משפחת נגמ"שי ה-M113. המערכת נכנסה לשימוש בצבא ארצות הברית ב-1969 והוצאה שם משימוש בהדרגה בין השנים 1990 ו-1998. המערכת נועדה לפעול במשולב עם מערכת ה-M163 וולקן, כאשר הוולקן יועד להעסיק מטרות בטווח קצר, בעוד הצ'פרל יועד לפעול כנגד מטרות בטווחים ארוכים יותר.
ב-1963 החל פיקוד הטילים של צבא ארצות הברית (MICOM) לבחון את האפשרות להסב את טיל האוויר-אוויר AIM-9D סיידווינדר שהיה בשימוש הצי האמריקני לטיל קרקע-אוויר.
הבדיקות הראשוניות הושלמו ב-1965 ותוכנית הצ'פרל יצאה לדרך, בתחילה כתחליף לטווח קצר למערכת ה-MIM-46 מאולר שבוטלה.
טילי ה-XMIM-72A הראשונים נמסרו לצבא ארצות הברית ב-1967. פורד פיתחה את הרכב M730, שהותאם מה-M548, שבעצמו היה אחת מהגרסאות הרבות של ה-M113. גדוד הצ'פרל הראשון נפרס במאי 1969.
מכ"ם הרכשת מטרות קטן, ה-AN/MPQ-49 Forward Area Alerting Radar (FAAR), פותח ב-1965 כדי שישמש את צוותי הצ'פרל והוולקן בגילוי מטרות, אולם ה-FAAR הותקן ברכב "גאמא גוט" ולכן לא היה מתאים לשימוש בקו הקדמי.
טיל ה-MIM-72A התבסס על ה-AIM-9D סיידווינדר.
ההבדל העיקרי בין השניים, הוא שכדי להפחית מהגרר של ה-MIM-72A הורכבו גלגלות לריסון הגלגול (Rollerons) רק לשניים מהמייצבים, השניים האחרים הוחלפו במייצבים שאינם נעים.
מנוע הדלק המוצק של ה-MIM-72 כונה MK 50 והיה זהה למעשה ל-MK 36 MOD 5 ששימש את ה-AIM-9D סיידווינדר.
טיל ה-MIM-72 משוגר מרכב שיגור שכינויו הוא M48, המורכב מרכב זחלי מסוג M730 שעליו מורכב משגר טילים מסוג M54 המסוגל להחזיק ארבעה טילים המוכנים לשיגור מיידי.
ה-M48 יכול לאחסן שמונה טילים נוספים בבטנו כרזרבה הניתנים להטענה בזמן קצר.
ה-MIM-72A היה בעל ראש ביות תת-אדום מדור ראשון שאיפשר לרכוש מטרה רק כאשר צינור הפליטה של מנועי המטרה מופנים כלפיו.
גרסה של הטיל שנועדה לאימונים כונתה MIM-72B והייתה זהה ל-MIM-72A למעט המרעום שהיה שונה.
ל-MIM-72C, מ-1974, יש מקטע הנחיה משופר שמעניק לטיל יכולת רכישת מטרה מכל כיוון, כמו גם מרעום מכ"ם דופלר חדש וראש קרב משופר.
המרעום וראש הקרב נלקחו מתוכנית המאולר המוקדמת והותאמו לצ'פרל.
טילים אלו יוצרו בין השנים 1976 עד 1981 והחלו להיכנס לשימוש מבצעי בנובמבר 1978. גרסה D של הטיל הייתה גרסה נסיונית שהורכבה מראש הקרב של גרסה C וראש הביות של גרסה A, אך מעולם לא נכנסה לשימוש מבצעי.
פותחה גם גרסה ימית של הטיל שהתבססה על גרסה C וכונתה RIM-72C סי צ'פרל (Sea Chaparral).
הטיל לא נכנס לשימוש בצי האמריקני, אך הוא יוצא לטאיוואן.
שיגור של טילי צ'פרל נעשה ידנית על ידי עקיבה ויזואלית אחר המטרה, צידוד כן השיגור לכיוונה הכללי, והמתנה לרכישת המטרה על ידי ראש הביות של הטיל.
עובדה זו הגבילה את מערכת הצ'פרל להפעלה בשעות היום בלבד.
ב-1977 פורד וטקסס אינסטרומנטס החלו במיזם להוספת יכולת מוגבלת להפעלה בכל תנאי מזג אוויר וראות באמצעות הוספת מערכת ראיית לילה (FLIR).
בניסויי הירי ב-1978 נעשה גם שימוש במנוע רקטי חדש שאינו מייצר עשן, מה שהקל מאוד על המפעיל לירות מספר טילים ברצף.
הניסויים היו מוצלחים, והשדרוג של המערכת התבצע בספטמבר 1984. טילים קיימים ששודרגו למנוע הרקטי החדש כונו MIM-72E, בעוד שטילים חדשים שיוצרו (שהיו זהים ל-MIM-72E מכל בחינה אחרת) כונו MIM-72F.
שדרוג אחרון שנעשה לטיל היה החלפת ראש הביות שלו בראש הביות של ה-FIM-92 סטינגר שהותאם לו, שהחל ב-1980. התוצאה כונתה MIM-72G ופורד החלה למסור טילים מסוג זה ב-1982. כל הטילים הקיימים שודרגו לגרסה זאת עד שלהי שנות השמונים.
ייצור של טילים חדשים מגרסה G נעשה בין השנים 1990 ו-1991. עד לנקודת זמן זו, החלו להוציא את המערכת משימוש סדיר בצבא האמריקני, ולהעבירו למשמר הלאומי של ארצות הברית.
יוצרו גם שתי גרסאות לייצוא בלבד של ה-MIM-72, ה-MIM-72H שהיה גרסת יצוא של ה-MIM-72F, וה-MIM-72J, שהיה MIM-72G בעל מקטע הנחיה ובקרה מופחת יכולת.
ב-1974 נקלטה מערכת הצ'פרל במערך הנ"מ בחיל האוויר הישראלי וקיבלה את הכינוי "דרקון".
זמן קצר לאחר קליטת המערכת, ב-16 במאי 1974, הפילה סוללת צ'פרל, שהוצבה ברמת הגולן, מיג-17 שחלף מעליה כחלק ממבנה שמנה ארבעה מטוסי מיג-17, של חיל האוויר הסורי.
הייתה זו ההפלה העולמית הראשונה והיחידה שבוצעה באמצעות המערכת.
ב-1993 הותקנה בצ'פרל מערכת לשליטה, בקרה וקשר מתוצרת ישראל שכונתה "ארמיט".
המערכת אפשרה למפקד יחידת האש, לצפות בתמונת מכ"ם משולבת בתמונת הווידאו של הכוונת.
המערכת כללה גם יחידת שליטה ניידת, והגבירה את יעילות איתור המטרות.
בתחילת 1999 קלט מערך הנ"מ הישראלי עשרות מערכות צ'פרל מבלוק-6, מעודפי הצבא האמריקני.
בסוף 2003 נסגרו סופית 3 סוללות הדרקון שהיו למערך הנ"מ הישראלי שהיו מוצבות בגדוד 946.
בראשית שנות ה-2000 נועדו מערכות האוונג'ר (AN/TWQ-1 Avenger ) להחליף את מערכות הצ'פארל.
מערכות אלו שהיו מורכבות על רכבי האמר, היו בתצורת 2 רביעיות של טילי סטינגר, המותקנים בתוך פוד שיגור בדומה למה שהיה מותקן על נגמ"ש המחבט.
בסופו של דבר לא יצאה העסקה אל הפועל וכוחות הסטינגר הניידים נשארו היחידים בכוחות הנ"מ הטקטי של ישראל עד הוצאתם משירות.
ה-MIP (ראשי תיבות של Moon Impact Probe - גשושית התרסקות על הירח) היא גשושית לחקר הירח שפותחה על ידי הארגון ההודי לחקר החלל.
ה-MIP שוגרה על גבי הגשושית ההודית צ'אנדריאן 1 ב-22 באוקטובר 2008 אשר נכנסה למסלול סביב הירח ב-8 בנובמבר 2008. צ'אנדריאן 1 שחררה את ה-MIP ב-14 בנובמבר 2008, 14:36 UTC, והתרסקה על הירח בשעה 15:01 UTC במכתש שאקלטון, סמוך לקוטב הדרומי של הירח.
מטרת ההתרסקות הייתה לגרום להתרוממות ענן אבק אותו ניתן לנתח במטרה לאתר מים על הירח.
MIP הפכה את הודו לאומה הרביעית שהגיעה אל קרקע הירח.
אומות אחרות שעשו זאת עד כה הן:ברית המועצות לשעבר, ארצות הברית, סוכנות החלל האירופית, יפן, וסין.
בחינת האמצעים הדרושים להנחיית גוף למקום ספציפי על הירח.
בחינת טכנולוגיות הדרושות לביצוע נחיתה עתידית רכה על הירח.
בחינה מדעית של הירח מטווח קרוב בזמן ההתרסקות.
הגשושית יועדה להתרסק על הירח ועל ידי כך להעלות ענן אבק שינותח על ידי כלים הנמצאים על הגשושית צ'אנדריאן 1, במטרה למצוא עדויות לקיום מים וחומרים אחרים על הירח.
MIP נשאה עליה 3 כלים:
מד גובה באמצעות לייזר למדידת גובה הגשושית מפני הירח במהלך ההתרסקות.
מצלמת טלוויזיה לצילום פני הירח במהלך ההתרסקות.
ספקטרומטר מסה לבחינת חלקיקים במהלך ההתרסקות.
גופה החיצוני של הגשושית כלל 4 לוחות אלומיניום בגודל 12 × 18 ס"מ עליהם צוירו דגל הודו וסמל הודו, כולל הכיתוב सत्यमेव जयते (סאטימבה ג'איאטה - האמת לבדה מנצחת), ציטוט מספרי הקודש ההינדים, האופנישדות.
MIP שוגרה יחד עם הגשושית צ'אנדריאן 1 על גבי משגר PSLV ממרכז החלל סאטיש דאוון, ב-22 באוקטובר 2008, 00:52 UTC.
MIP נפרדה מצ'אנדריאן 1 ב-14 בנובמבר 2008, 14:36 UTC בעודה במסלול קוטבי מעגלי, 102 ק"מ מעל הירח.
לאחר ההיפרדות הפעילה MIP את מנועה הרקטי שהביא אותה למסלול התרסקות על הירח.
במהלך הנמכתה, שידרה הגשושית מידע אל צ'אנדריאן 1 ששימשה כתחנת תקשורת בין MIP לכדור הארץ.
אחרי 25 דקות, ב-15:01 UTC, פגעה MIP בירח, במהירות של 1.69 ק"מ בשנייה (כ-6,100 קמ"ש), בתוך מכתש שאקלטון הסמוך לקוטב הדרומי של הירח ב-, והעיפה ענן אבק שנותח על ידי צ'אנדריאן 1.
ב-25 בספטמבר 2009 דיווחה סוכנות החלל ההודית כי MIP גילתה מים על הירח זמן קצר לפני התרסקותה.
הודעה זו באה לאחר שב-24 בספטמבר דיווח כתב העת Science כי ה-Moon Mineralogy Mapper, כלי שפותח על ידי נאס"א והורכב על צ'אנדריאן 1, גילה מים על הירח.
MKV הידוע בשם מטרוסקה הוא פורמט מכל לשמירת קובצי וידאו, קול ועוד.
משמש בין השאר לניגון קובצי וידאו באיכות גבוהה (HD)
הנשמרים בדרך כלל על דיסקים מסוג Blu-ray.
פורמט זה מנגן וידאו באיכות של 1080p ומעלה.
פורמט המכל WebM הוא גרסה מנוונת של מטרוסקה.
פירוש השם הוא תעתוק לאנגלית של המילה הרוסית матроска, שפירושה "חולצת חיילים".
השם היה אמור להיות תיעתוק לאנגלית של המילה הרוסית матрёшка (מטריושקה) שהיא סדרה של בובות חלולות שנמצאות זו בתוך זו.
באותה מידה פורמט המכל הזה נועד להיות פורמט מכל כללי וגמיש.
הסיומת "mkv" (קיצור של Matroska Video) משמשת לציון קובץ וידאו (לרוב בצירוף רצועות נוספות: קול, כתוביות, ועוד).
סיומות מקובלות נוספות הן MKA לקובצי קול (כלומר: מכילים קול ולא מכילים וידאו), MKS לקובצי כתוביות (כלומר: מכילים כתוביות בלבד, ללא קול ווידאו) ו־MK3D לקובצי וידאו סטראוסקופיים ("תלת־ממדיים").
הפורמט הוא תקן פתוח ומימושו הסטנדרטי הוא תוכנה חופשית.
הוא נתמך במגוון רחב של תוכנות.
השימוש בפורמט זה החל עוד לפני ספטמבר 2006, אז הופיעו לראשונה קובצי HD.
MISTY היא משפחה של צפני בלוקים שפותחו על ידי מיצורו מצואי (Mitsuru Matsui) ועמיתיו מתאגיד מיצובישי יפן.
הגרסה הראשונה MISTY פותחה ב-1996 והוצעה לפרויקט NESSIE האירופאי ונכללה בשנת 2003 ברשימה המומלצת של הפרויקט.
גרסה אחרת של הצופן הנקראת KASUMI פותחה ב-1999 במיוחד עבור תקן 3GPP לתקשורת סלולרית מסוג GSM, GPRS והדור השלישי UMTS להגנה על פרטיות ואימות שיחה סלולרית.
MISTY הוא צופן בלוקים בסגנון רשת פייסטל רקורסיבית המותאם במיוחד לחומרה.
הקלט שלו הוא בלוק טקסט קריא באורך 64 סיביות ומפתח סודי באורך 128 סיביות והפלט הוא טקסט מוצפן באורך 64 סיביות.
מספר הסבבים בהגדרה יכול להשתנות, אך מקובל בדרך כלל שמונה סבבים.
הבסיס התאורטי של הצופן נשען על נוסחה מתמטית המאפשרת הוכחת עמידות נגד קריפטואנליזה דיפרנציאלית וליניארית.
ברמה העליונה הצופן כולל שמונה סבבים של פונקציה אי-ליניארית בולאנית שהיא עצמה מורכבת מ"סולם" דמוי רשת פייסטל בשלושה סבבים של פונקציה פנימית אחרת (כמתואר בתרשימים).
באותו סגנון הפונקציה הפנימית בתורה מורכבת גם היא ממספר סבבים של החלפה תוך שימוש בשתי תיבות החלפה S7 ו-S9 המורכבות מטבלה של סיביות וטבלה של סיביות בהתאמה.
בתחילה פותחו הגרסאות MISTY1 ו-MISTY2 שההבדל ביניהן הוא בעיקר ש-MISTY2 מאפשרת הפעלה מקבילית של הפונקציה הפנימית בעוד ש-MISTY1 איננה מקבילית.
ב-2005 פותחה הגרסה KASUMI שהיא חלק מ-A5/3, תקן תקשורת מאובטחת לרשתות סלולריות מהדור השלישי שמחליף את האלגוריתמים A5/1 ו-A5/2. ב-1998 פורסם צופן E2 שהיה מועמד ל-AES ובשנת 2000 פותח על בסיס דומה צופן קמליה שנחשב לבטוח ברמה של AES ונכלל בתקנים רבים וב-SSL.
ערכי תיבות ההחלפה שונים בגרסאות השונות.
המפתח הסודי לאחר הרחבה מעורבב עם הקלט בשלבים שונים של הצופן.
ב-MISTY1, KASUMI וקמליה קיימת פונקציה נוספת שתפקידה להוסיף טרנספורמציה ליניארית תלוית מפתח.
שכבות הפונקציה הליניארית מפרידות כל זוג סבבים של הצופן, למשל ב-KASUMI הפונקציה הליניארית נוספת לפני הפונקציה הפנימית בסבב אי-זוגי ואחריה בסבב זוגי.
הבדל נוסף קיים בפונקציית הרחבת המפתח, כאשר ב-MISTY1 ו-MISTY2 היא כוללת טרנספורמציה אי-ליניארית.
לעומת זאת מסיבות של יעילות ב-KASUMI פונקציית הרחבת המפתח ליניארית לחלוטין, מה שמהווה נקודת תורפה.
כל הגרסאות של הצופן רשומות כפטנט על ידי NTT ומיצובישי אלקטרוניקה, חלקן הותרו לשימוש תחת רישיונות FreeBSD או לשימוש אקדמי/שלא למטרות רווח.
לפי הצהרת מיצואי, הצופן הוכח בטוח נגד התקפה דיפרנציאלית/ליניארית וכן נגד התקפות מודרניות נוספות.
בשמונה סבבים הסיבוכיות הדיפרנציאלית והליניארית שלו הן בסדר גודל של בהשוואה ל-DES שהן ו- בהתאמה.
MISTY1 נחקר במשך שנים רבות מאז הוצע לראשונה ולא נמצאו בו פגמים רציניים.
ההתקפה הטובה יותר הידועה היא "התקפה אינטגרלית" של קנודסן ווגנר מ-2002 נגד גרסה מצומצמת של הצופן בחמשה סבבים, בסיבוכיות של ובסיבוכיות מקום של .
אותה התקפה נגד MISTY2 בשישה סבבים אפשרית בסיבוכיות של ומקום בסדר גודל של .
נגד KASUMI התגלו מספר התקפות, חלקן תאורטיות כלומר בסיבוכיות טובה מכוח גס ( עם ) וחלקן מעשיות כמו התקפת Related-key של אור דונקלמן, נתן קלר ועדי שמיר משנת 2010 שהיא בסיבוכיות של ומקום בסדר גודל של עם 4 מפתחות קשורים.
ראוי לציין שההתקפה האחרונה אינה ישימה נגד MISTY1, כמו כן היא מסתמכת על כמות נכבדה של טקסט מוצפן בשילוב עם מפתחות קשורים, לכן ייתכן שהיא אינה אפשרית נגד יישום A5/3 בגרסה הנוכחית, אך יש להביא בחשבון את האיום.
על כל פנים ההתקפה מוכיחה שהשינויים שנעשו על ידי המפתחים במעבר מ-MISTY ל-KASUMI כדי לשפר ביצועים בחומרה למעשה החלישו את ביטחון הצופן משמעותית.
מסיבה זו הוחלט על מעבר לצופן חזק יותר SNOW 3G.
בפיתוח הצופן הושם דגש בעיקר על יישום יעיל, במיוחד בחומרה.
הפעולות הנפוצות בצופן בלוקים מתחלקות לארבע קטגוריות עיקריות; פעולות אריתמטיות, פעולות הזזה (Shift), פעולות לוגיות (כמו XOR) וטבלאות החלפה (S-box).
מתוכן שתי הפעולות האחרונות עדיפות מהיבט של חומרה ולכן נבחרו.
האסטרטגיה הבסיסית בפיתוח הצופן הייתה בנייה מלמטה למעלה, מהמרכיבים הקטנים לגדולים בצורה רקורסיבית, כך שיהיה קל להעריך את ביטחון ההצפנה במונחים של הסתברות דיפרנציאלית/ליניארית.
כמו ברשת פייסטל טיפוסית, הקלט באורך 64 סיביות מחולק לשני חצאים בגודל 32 סיביות כל אחד, והפונקציה הפנימית מופעלת על המחצית האחת והפלט שלה משמש כמפתח הצפנה להצפנת המחצית השנייה, תוך שימוש בפעולות XOR ועם שתי תת-שגרות ו-.
פלט הצופן הוא באורך 64 סיביות.
בפונקציה מחלקים את הקלט שוב לשני חצאים באורך 16 סיביות, כל אחד מהווה קלט לפונקציה קטנה יותר הנקראת המשתמשת בתיבות ההחלפה (להלן), היות ש-16 סיביות הן ערן גדול מדי, מחלקים שוב את הקלט הפעם לשני חלקים לא שווים, 9 סיביות ו-7 סיביות בהתאמה אותם מחליפים לפי תיבות ההחלפה בהתאמה.
הסיבה לחלוקה לא מאוזנת זו נובעת מהעובדה שתיבות החלפה המייצגות פונקציה חד-חד-ערכית ועל אי-ליניארית, טובות יותר באורך אי זוגי מהיבט של קריפטואנליזה דיפרנציאלית/ליניארית, אולם מאידך חסרונן הוא בהפחתה ביעילות יישום הן בחומרה והן בתוכנה.
לפי בדיקות שנעשו על מחשב פנטיום מהירות ההצפנה הייתה 20Mbps בקירוב, על חומרה המהירויות הן 450Mbps בקירוב.
מבנה MISTY2 מאפשר הפעלה מקבילית ולכן מהיר פי שניים בהצפנה, אך לא בפענוח כי הפונקציה ההופכית לא ניתנת להפעלה מקבילית, מסיבה זו MISTY2 עדיף ליישום במצבי הפעלה OFB או CFB הפועלים כצופן זרם בהם נדרשת רק פונקציית ההצפנה.
תיבות ההחלפה הן למעשה חזקות מעל שדה סופי.
התיבות חושבו כך שההסתברות הדיפרנציאלית/ליניארית הממוצעת תהיה מינימלית וכן שיהיו ממעלה גבוהה ככל האפשר ושיהיה להן עיכוב מינימלי בביצוע בחומרה.
החיפוש התמקד בפונקציות ליניאריות מהצורה .
הטבלה S7 כוללת אוסף של 7 פונקציות ממעלה 10 מהצורה מעל השדה בבסיס פולינומי, כאשר .
באותה דרך הטבלה S9 כוללת אוסף של 9 פונקציות ממעלה לכל היותר 13 מעל השדה .
אפשר להפעיל את ההחלפה ישירות באמצעות הפונקציות האמורות ללא שימוש בזיכרון (כאשר החומרה מוגבלת משאבים) או שאפשר להמירן לטבלאות חיפוש אם הזיכרון זמין.
בהינתן המפתח הסודי המסופק על ידי המשתמש באורך 128 סיביות, מרחיבים אותו ל-256 סיביות באמצעות הזזה מעגלית וחיבור XOR עם פונקציה ליניארית.
השימוש בו הוא באופן שכל סבב מושפע מכל סיביות המפתח ומחלק גדול של המפתח המורחב.
ההגבלה ל-256 סיביות נובעת בשל הצורך בהתחשבות בחומרה מוגבלת משאבים כמו כרטיס חכם.
הרחבת המפתח נעשית באופן הבא:
הפונקציה FO מקבלת שני פרמטרים, קלט באורך 32 סיביות FO_IN ואינדקס לחלק המתאים במפתח המורחב EK ומחזירה את FO_OUT כדלהלן:
הפונקציה FI מקבלת שני פרמטרים; קלט באורך 16 סיביות F_IN וחלק מהמפתח המורחב FI_KEY ומחזירה פלט באורך 16 סיביות FI_OUT.
הפונקציה משתמשת בשני משתני עזר מקומיים d_7 באורך 7 סיביות ו-d_9 באורך 9 סיביות וכן מנצלת את תיבות ההחלפה המתוארות לעיל.
בגלל האורך השונה של המשתנים d_7 ו-d_9 יש צורך להפעיל פונקציה כלשהי שמרחיבה או מכווצת את המשתנה בהתאם לפני שמבצעים XOR.
הרחבה נעשית על ידי הוספת שני אפסים משמאל (בצד המשמעותי של המספר) וכיווץ נעשה על ידי חיתוך שתי הסיביות המשמעותיות.
הפונקציה FL מקבלת שני פרמטרים; קלט באורך 32 סיביות FL_IN ואינדקס k לחלק המתאים במפתח המורחב ומחזירה את FL_OUT באורך 32 סיביות.
במצבי הפעלה ECB ו-CBC בפענוח צריך להשתמש בפונקציה ההופכית FLINV הבאה:
באופן רגיל התהליך האמור מבוצע שמונה פעמים.
בכל סבב מתבצעת הקריאה לפונקציה FO.
בנוסף בכל סבב זוגי מתבצעת קריאה לפונקציה FL.
לאחר הסבב האחרון מתבצעת קריאה נוספת לפונקציה FL.
לצורך המחשה אם הקלט חולק לשני חצאים R ו-L בהתאמה, שמונה הסבבים של הצופן נראים כך:
S/2015 (136472) 1, שכונה גם MK 2 על ידי צוות הגילוי, הוא הירח הידוע היחיד של כוכב הלכת הננסי מאקה-מאקה.
ההערכה היא שקוטרו כ-175 ק"מ ורדיוס המסלול שלו לפחות 21,000 ק"מ.
התצפיות שהובילו לגילוי של הירח התרחשו באפריל 2015, באמצעות מצלמת של טלסקופ החלל האבל על ידי צוות חוקרים ממכון המחקר הדרום-מערבי שבטקסס, ארצות הברית.
גילויו התפרסם ב-26 באפריל 2016.
מבדיקה ראשונית עולה כי MK 2 הוא בעל רפלקטיביות (החזרת אור) דומה לזו של פחם, כלומר שהוא כהה מאוד.
עובדה זו מפתיעה יחסית מפני שמאקה-מאקה הוא העצם השני בבהירותו בחגורת קויפר.
אחת ההשערות שהועלו כדי להסביר עניין זה היא הטענה כי כוח המשיכה שלו אינו חזק מספיק כדי למנוע את התנדפות הקרחים הבהירים אל החלל כאשר הם מתחממים על ידי השמש המרוחקת.
MINE הוא שם של פרוטוקול כימותרפיה המיועד לטיפול בלימפומת הודג'קין ולימפומה שאינה הודג'קין נשנית או עמידה.
לעיתים קרובות מוסיפים לפרוטוקול הטיפול גם ריטוקסימאב, נוגדן חד שבטי.
במקרה זה יקרא הפרוטוקול R-MINE או MINE-R.
הפרוטוקול מכיל את התרופות הבאות:
ריטוקסימאב - נוגדן חד שבטי כימרי אנטי CD20. נוגדן הנקשר לחלבון CD20, המבוטא באופן נרחב על תאי B, משלב טרום תאי B מוקדם והלאה לאורך התמיינותם.
הוא משמש לטיפול במחלות המערבות ממאירויות, פעילות יתר או חוסר תפקוד של לימפוציטים B ממערכת החיסון: לימפומה, לוקמיה, דחיית שתל ומחלות חיסון עצמי.
מסנה - תרכוב אורגנו-גופריתיות המשמשת כאדג'וונט (ממרץ) בכימותרפיה הכוללת ציקלופוספאמיד ואיפוספאמיד.
תפקידה למנוע את פעולתם של חומרים אורוטוקסיים שנמצאים באיפוספאמיד.
איפוספאמיד - תרופה אלקלית אנטינאופלסטית מקבוצת אוקסזפספורין.
ציקלופוספאמיד - אנגלוג אנטרציקליני סינתטי שמסוגל לעשות אינטרקלציה ל-DNA מה שמגן על חלוקת התא.
Minds היא רשת חברתית מקוונת מבוססת קוד פתוח, שבסיסה בניו-יורק.
הרשת שמה דגש על חופש הביטוי, שקיפות ופרטיות.
Minds נוסדה על ידי ביל אוטמן, ג'ון אוטמן ומארק הרדינג בשנת 2012, והושקה לציבור בחודש יוני 2015.
השירות מפותח על ידי תאגיד Minds Inc.
בתאריך 9 במאי 2017 יצאה Minds לגיוס המוני באמצעות האתר Wefunder של 300 אלף עד 1,000,000 דולר, תמורת הנפקת זכויות למניות (לפי שווי גיוס עבור הרשת של 15 מיליון דולר).
כחצי מיליון דולר גויסו ממאות משתמשים תוך יממה וחצי.
Minds נתמכת הן על ידי מחשבים שולחניים והן על ידי מכשירים ניידים.
אפליקציה רשמית של הרשת זמינה עבור iOS ו-Android.
Minds מאפשרת שיתוף של תמונות וקטעי וידאו.
אפשרויות השמעת וידאו כוללים 360p ו-720p באמצעות וידאו HTML5 ו-H.
הרשת החברתית Minds כוללת הצפנה מקצה-לקצה ושירות הודעות מוצפן אסימטרית עם סיסמאות פרטיות.
Minds.org הוא פורטל הקהילה עבור קוד המקור והתיעוד של Minds.
Minds גובה עמלות מטרנזקציות של העברת נקודות בין המשתמשים השונים, מרכישת נקודות על ידי המשתמשים, מפרסומות ומתן חסויות.
כמו כן Minds מאפשרת באמצעות מערכת רכישת הנקודות שלה למשתמשים ולעסקים ליצור רשת חברתית משלהם, בהתבסס על הפלטפורמה של Minds.
Minds מתגמלת תוכן ומעורבות (פרסום תכנים, הקלקות, הצבעות, הפניות והערות) עם נקודות, אשר בהן המשתמשים יכולים להשתמש כדי להגדיל חשיפה לפוסטים.
משתמשים יכולים גם לרכוש נקודות עם PayPal ועם ביטקוין, אשר מוטמעים בארנק הדיגיטלי של Minds.
MIUI הוא ממשק משתמש (בשפה המקצועית נקרא "רום") שפיתחה חברת שיאומי הסינית המבוסס על אנדרואיד.
MIUI כולל אפליקציות רבות בפיתוחה של שיאומי, בין השאר אפליקציות מוזיקה, מחשבון, סורק ברקוד, מערכת הרשאות לאפליקציות (עוד לפני שהאופציה נוספה כברירת מחדל באנדרואיד 6), סורק וירוסים, מנקה הטלפון החכם, רדיו FM, גלריה, מצלמה, אפליקציית הערות, אפליקציית ענן (שניתן לגבות דרכה תמונות, הערות, הודעות וכדומה), מצפן, מקליט, מזג האוויר ועוד.
ה-MIUI מגיעה כברירת מחדל בטלפונים חכמים בייצורה של שיאומי, היא ניתנת להתקנה על מספר גדול של מכשירים מחברות שונות, וזמינה להורדה באתר הרשמי של החברה.
באוקטובר 2023 הכריזה שיאומי כי תחליף את ממשק המשתמש "miui" בממשק חדש בשם "HyperOS".
בכך, לאחר 13 שנה, תפסיק שיאומי את פיתוחו של הממשק "miui".
לשיאומי באופן רשמי קיימות שתי גרסאות:
גרסה סינית – מיועדת לשוק הסיני ואינה כוללת את שירותי גוגל באופן מובנה.
גרסה זאת כוללת רק סינית ואנגלית כשפת מערכת.
גרסה גלובלית – מיועדת לשאר העולם וכוללת את שירותי גוגל ואת כל השפות הנתמכות על ידי שיאומי (כולל עברית).
לכל גרסה יש שתי הפצות, יציבה ומפתחים; גרסת המפתחים מתעדכנת אחת לשבוע, ואילו הגרסה היציבה אחת לתקופה.
קיימות אף גרסאות רום שאינן רשמיות.
לרום יש אתרי מעריצים שונים ברחבי העולם.
ניתן להוריד את הרום מאתר ייעודי הכולל תרגומים שונים וביניהם השפה העברית ואף כולל את שירותי גוגל פליי.
היתרון בגרסה זו הוא שהיא מבוססת על הגרסה הסינית כך שהיא נהנית מעדכונים מהירים ותמיכה במכשירים שלא פורסמה להם גרסה גלובלית.
החיסרון הוא שהתקנה שלה דורשת ידע טכני.
"MKR המטבח המנצח" היא תוכנית מציאות ישראלית שעוסקת בבישול, המהווה גרסה מקומית לתוכנית האוסטרלית My Kitchen Rules .
השופטים והמנחים בתוכנית זו הם השף והמסעדן חיים כהן, והמסעדנית ואשת העסקים רותי ברודו.
העונה הראשונה שודרה ב-2018 בקשת 12, ובה זכו אסתר ויהונתן מיר.
העונה השנייה עלתה לשידור ב-14 ביוני 2020 והסתיימה ב-3 בספטמבר של אותה שנה, ובה זכו אבי פרץ וליאור חפצדי.
ב-21 באוקטובר 2025 קשת חידשה את הסדרה לעונה שלישית.
עונה תאריכי שידור צוותים פיינליסטים בגמר העונה מנחים ערוץ שידורבכורת העונהסיום העונההצוות הזוכהמקום שנימקום שלישימקום רביעי114 באוקטובר 201824 בדצמבר 2018 15אסתר ויהונתןללי ושמריתלבנה וחיעדן ועומרחיים כהןרותי ברודוקשת 12214 ביוני 20203 בספטמבר 2020אבי וליאוראושרי וירדןנדב ודניאלעדיאל ושלומי
עונת ה-VIP עלתה לשידור ב-3 באוקטובר 2021 והסתיימה ב-21 באוקטובר של אותה שנה, ובה זכו אורלי זילברשץ ואלישע בנאי.
עונת ה-VIP השנייה עלתה לשידור ב-5 בנובמבר 2022 והסתיימה ב-20 בנובמבר באותה שנה, ובה זכו ריקי גל וירדן שוהם.
עונת ה-VIP השלישית עלתה לשידור ב-23 בנובמבר 2022, שלושה ימים לאחר סיום עונת ה-VIP השנייה, והסתיימה ב-8 בדצמבר באותה שנה, ובה זכו יגאל ושמחה גואטה.
עונת ה-VIP הרביעית עלתה לשידור ב-4 בספטמבר 2023 והסתיימה ב-13 בספטמבר באותה שנה, ובה זכו ליאור נרקיס וספיר ואנונו.
עונת ה-VIP החמישית עלתה לשידור ב-11 בפברואר 2024 והסתיימה ב-25 בפברואר באותה שנה, ובה זכו אלון אבוטבול ושיר ביליה.
עונת ה-VIP השישית עלתה לשידור ב-30 ביוני 2025 והסתיימה ב-17 ביולי, ובה זכו משה פרץ ואשתו ירדן פרץ.
עונת ה-VIP השביעית עלתה לשידור ב-22 ביולי 2025 והסתיימה ב-7 באוגוסט, ובה זכו רינה מצליח ואחייניתה מיתר.
ב-21 באוקטובר 2025 קשת חידשה את הסדרה לעונת VIP שמינית.
לתוכנית חמישה שלבים שונים אותם צריכים הצוותים לעבור במטרה להיות "המטבח המנצח":
במהלך סיורי המסעדות הביתיות תוקם כל יום מסעדה חדשה מאפס במקום אחר בארץ, בה בכל פעם זוג אחר יבשל ויגיש סרוויס שלם של שלוש מנות בזמן קצוב של שעתיים וחצי.
הזוגות מקימים את המסעדה ומופקדים על כל פרט בה - מהעיצוב, דרך בחירת הכלים ובניית התפריט.
השלב ייערך בשלושה סבבים של חמישה זוגות שונים, המקימים כל אחד מסעדה.
הזוגות מדורגים בין הקבוצה שלהם על ידי השופטים וארבעת הצוותים האחרים בקבוצה שהוקצתה להם.
כל צוות מעניק עד 10 נקודות על כל התפריט והחוויה במסעדה, וכל שופט מעניק עד 10 נקודות על כל מנה - סך הכל 30 נקודות לשופט.
בתום ביקור כל המסעדות בסבב, הזוג שיזכה לניקוד הנמוך ביותר - יודח.
שלב זה שווה ערך למסעדות הבזק (The Instant Restaurants) בגרסה האוסטרלית.
במהלך מבחני המסעדות האמיתיות יתחרו 12 הזוגות הנותרים.
השלב ייערך בארבעה סבבים של שלושה זוגות שונים, אשר יגישו ארוחה בת שתי מנות בזמן קצוב של שעתיים וחצי.
הזוגות מדורגים בין הקבוצה שלהם על ידי השופטים, על ידי השופט האורח (אשר מתחלף בכל סבב) ועל ידי הצוותים האחרים שלא מבשלים באותו הסבב - בין אם הם הודחו ובין אם לא.
כל שופט מעניק עד 10 נקודות על כל מנה - סך הכל 20 נקודות לשופט, וכל צוות מעניק עד 10 נקודות על כל הארוחה.
הזוג שיקבל את מרב הנקודות מהצוותים הטועמים יזכה ב-12 נקודות לציון הסופי של ארוחתו, הזוג שיגיע למקום השני בדירוג הצוותים הטועמים יקבל 10 נקודות, ואילו המקום השלישי יקבל 8 נקודות.
בתום דירוג הארוחה, הצוות בעל הניקוד הנמוך ביותר בסוף כל סיבוב, יודח.
במהלך רבעי הגמר, יתחרו שמונת הזוגות הנותרים בשני סבבים שבכל אחד מהם יתחרו ארבעה זוגות.
במהלך כל סיבוב יתחרו הזוגות בשני אתגרים - אתגר חסינות ואתגר הדחה.
לאתגר החסינות שני חלקים: בחלק הראשון יבשלו ארבעת הצוותים ארוחה שלמה בזמן מוקצב של שעה וחצי, שאותה ינקדו השופטים האורחים (9 זוגות של שופטים אשר כל זוג שופטים יכול להעניק עד 10 נקודות - סך הכל 90 נקודות לארוחה).
שני הזוגות בעלי הציון הנמוך ביותר לא יתחרו בחלק השני של אתגר החסינות (משמע; יתחרו באתגר הדחה).
בחלק השני שני הזוגות הנותרים יבשלו ארוחה בת שתי מנות בזמן מוקצב של שעה ורבע שאותה ידרגו השופטים.
הזוג שיגיע למקום הראשון יזכה בכרטיס לחצי הגמר, ואילו הזוג שיגיע למקום השני יתחרה ביחד עם שני הזוגות המפסידים בחלק הראשון באתגר הדחה.
באתגר ההדחה יצטרכו הזוגות המפסידים לבשל ולהגיש סרוויס מלא של 3 מנות בזמן מוקצב של 3 שעות.
את המנות ישפטו שופטי התוכנית, ושופט אורח.
הזוג שיקבל את הניקוד הנמוך ביותר בסוף הסרוויס, יודח.
במהלך חצאי הגמר יחזרו ששת הזוגות הנותרים לבשל בבתיהם כמו בשלב המסעדות הביתיות.
הם יחולקו לשלוש קבוצות שונות, כשבכל קבוצה יתחרו שני זוגות בלבד בדו-קרב על המקום בגמר.
הזוגות יקימו מחדש את המסעדה הביתית והמשודרגת שלהם, ובה הם יבשלו ויגישו סרוויס כפול בעל שתי מנות ראשונות, שתי מנות עיקריות ושני קינוחים בזמן מוגבל.
הם יקבלו ניקוד בשיטה הזהה לשיטת הניקוד בשלב המסעדות הביתיות: כל זוג מעניק עד 10 נקודות לארוחה ולחוויה כולה, וכל שופט מעניק עד 10 נקודות על כל מנה שבחר מהתפריט - סך הכל 30 נקודות לשופט.
בסוף כל סיבוב, הזוג שיקבל את הניקוד הנמוך ביותר מבין המתחרים, יודח.
שלב זה שווה ערך למסעדות הבזק האולטימטיביות (The Ultimate Instant Restaurants) בגרסה האוסטרלית.
במהלך שלב גלגל ההצלה יתחרו שלושת הזוגות שהודחו בחצאי הגמר על מקום בגמר הגדול.
עבור כל אחד מהזוגות תיבחר מנה שאותה ביצע הכי פחות טוב מבין כל המנות שבישל בתחרות, ואותה הוא יצטרך לשפר ולבשל שוב בעזרת כל הידע שרכש במהלך התחרות.
את המנות ישפטו חיים ורותי ושופטים אורחים נוספים.
הזוג שיקבל את הניקוד הגבוה ביותר יחזור למשחק, ואילו הזוגות האחרים יודחו סופית מהתחרות.
במהלך שלב הגמר יתחרו ארבעת הזוגות האחרונים על הניצחון בתחרות כולה.
הם יצטרכו להגיש סרוויס בן 3 מנות, הכולל: מנה ראשונה, מנה עיקרית וקינוח.
את המנות ישפטו הזוגות המודחים והמשפחות של הפיינליסטים שיעניקו 150 נקודות מתוך הציון הכולל (50 נקודות לכל מנה מהאורחים), ויחד איתם ישפטו השופטים עם שופט אורח, שיחד יעניקו 900 נקודות (300 נקודות לכל שופט, 100 נקודות בכל מנה).
לאחר הכנת המנה העיקרית, הזוג שיקבל את הציון הנמוך ביותר יודח ויהיה המקום הרביעי בגמר, ואילו שלושת הזוגות הנותרים יסיימו להכין את הסרוויס.
הזוג שלאחר סיום הסרוויס יקבל את הציון הגבוה ביותר, יזכה בגמר ויוכתר כזוכה העונה.
שנהפרסקטגוריהתוצאה 2018 פרס האקדמיה הישראלית לטלוויזיה תוכנית מציאות (ריאליטי)
המשימה של MINURSO הייתה לפקח על הפסקת האש ולארגן ולערוך משאל עם בהתאם ל"תוכנית ההתיישבות", שיאפשר לבני העם הסהראווי (Sahrawi people) של סהרה המערבית לבחור בין השתלבות עם מרוקו, ובין עצמאות.
משאל העם נועד להוות תרגיל להגדרה עצמית של הסהראווים, ובכך להשלים את תהליך הדה-קולוניזציה של סהרה המערבית.
לשם כך, קיבלה MINURSO את המנדטים הבאים:
אימות של צמצום הכוחות המרוקאיים בשטח.
פיקוח על כליאתם של חיילים מרוקאיים ואנשי פוליסריו במיקומים ייעודיים.
נקיטת צעדים להבטחת שחרורם של כל האסירים או העצורים הפוליטיים של סהרה המערבית.
פיקוח על חילופי השבויים (באמצעות הוועד הבינלאומי של הצלב האדום).
יישום תוכנית ההחזרה (באמצעות נציבות האו"ם לפליטים).
זיהוי ורישום מצביעים למשאל העם.
ארגון והבטחת משאל עם חופשי והוגן, והכרזה על תוצאותיו.
משאל העצמאות נקבע במקור להתקיים ב-1992, אך סכסוכים על זכאות הבוחרים מנעו את קיומו בתאריך המתוכנן.
שני הצדדים האשימו זה את זה בדחיית התהליך.
בשנת 1997 היה אמור "הסכם יוסטון" (Houston Agreement) להתחיל את התהליך מחדש, אבל גם הוא כשל בתפקיד זה.
בשנת 2003 הושקה "תוכנית בייקר" (Baker Plan) על מנת להחליף את "תוכנית ההתיישבות".
היא התקבלה על ידי חזית פוליסריו ואוּשרה פה אחד על ידי מועצת הביטחון של האו"ם, אך נדחתה על ידי מרוקו.
מרוקו עמדה על כך שכל תושבי האזור יהיו זכאים להצביע במשאל העם.
בעקבות המצעד הירוק ב-1975, העניקה מדינת מרוקו חסות לתוכניות התיישבות שכיוונו אלפי מרוקאים לעבור לגור בשטח שכבשה מרוקו בסהרה המערבית (80% מהשטחים).
ב-2015 דברו ההערכות על כך שמתיישבים מרוקאים מהווים לפחות שני שלישים מ-500,000 המתיישבים של האזור.
כיום, אין תוכנית לקיים את משאל עם, והיְשִׂימוּת של הפסקת האש מוטלת בספק.
המנדט של MINURSO הוארך עשרות פעמים מאז ניתן לראשונה בשנת 1991. תוקפו של המנדט הנוכחי הוא עד 30 באפריל 2019.
התקציב של MINURSO הוא כ-52 מיליון דולר בשנה.
ישנן שני מערכים של צוותים: צוות אחד באזורים שבשליטה מרוקאית ממערב לגבול, וצוות אחר באזור שבשליטה סהראווית ובמחנות הפליטים ממזרח ובאלג'יריה.
בסיסי MINURSO שממערב לחומה שבנו המרוקאים נמצאים באל-מחבס, בסמרה, באום דרייגה ובאוסרד.
המחנות המזרחיים כוללים את ביר לחלו, טיפאריטי, מחיירס, מיג'ך ואע'וואנית.
ישנו גם משרד קישור בטינדוף ששימש ערוץ תקשורת עם מנהיגות חזית פוליסריו.
החל מ-30 ביוני 2018, היו בסך הכל 220 חיילים במדי MINURSO, כולל 19 חיילים בכוננות, 193 מומחים במשימה, 7 קציני מטה וקצין משטרה אחד, הנתמכים על ידי 227 אנשי צוות אזרחי ו-16 מתנדבי או"ם.
רוב החיילים הגיעו מבנגלדש, מצרים ופקיסטן.
יחידות חמושות מסיירות לאורך שטח ההפקר של חומת מרוקו-סהרה המערבית, כדי לשמור על הפסקת האש.
בשנת 1995 טען סגן ראש הארגון לשעבר, פרנק רודי, כי MINURSO חסר יכולת או רצון לפעול נגד פגיעה מרוקאית בתהליך, ולמנוע התעללות באזרחים סהראווים; מאז המשיך רודי בביקורתו, כלפי מה שהוא תופס כתהליך יקר מבחינה כלכלית ופגום מבחינה פוליטית.
MINURSO הוא כוח שמירת השלום היחיד של האו"ם שהוקם מאז 1978, מבלי שאחת ממשימותיו תהיה שמירה על זכויות האדם באזור המאבק.
אף על פי שהחלטה 1979 של מועצת הביטחון המליצה על הוספת הסעיף הזה, הדבר טרם קרה.
ביקורת רבה החלה להישמע כלפי מועצת הביטחון, כדי שיוקם כוח לפיקוח על זכויות האדם של תושבי סהרה המערבית ושל העם הסהראווי.
האפשרות הזו, שבה תמכו רבים באו"ם, נדחתה על ידי צרפת באמצעות זכות הווטו שלה במועצמת הביטחון.
במהלך תקופה של שנתיים, בעיקר בשנים 2006–2007, השחיתו אנשי MINURSO אתרים ארכאולוגיים על ידי ריסוס גרפיטי על ציורי סלעים פרהיסטוריים ותחריטים באזור החופשי (חלקי סהרה המערבית שבהם שולטת חזית פוליסריו).
ישנן גם האשמות, בהן של אנשי מנהל מרוקאים באזור, של ביזה של ציורים פרהיסטוריים בידי אנשי האו"ם בכמה אתרים.
במאי 2010 הפסיקה חזית פוליסרו את מגעיה עם ה-MINURSO, בשל מה שהגדירה "כישלון ביישום משאל העם להגדרה העצמית", והאשימה את כוח האו"ם בניסיון "להפוך למגן העובדה הקולוניאלית, כיבוש סהרה המערבית בידי מרוקו".
MIPCOM (צרפתית: Marché International des Programs de Communication) הוא תערוכת סחר שנתית המתקיימת בעיירה הצרפתית קאן, באופן מסורתי בחודש אוקטובר במשך 4 ימים.
התערוכה מאורגנת על ידי Reed MIDEM, חברת בת של Reed Exhibitions, והיא נערכת מאז 1985. בשנת 2011 השתתפו בו 1,700 חברות מ-104 מדינות, וכ-12 אלף מבקרים.
האירוע מכוון לתעשיית הטלוויזיה, בה משתתפים בעיקר נציגי רשתות טלוויזיה וחברות הפקה, המשתמשים באירוע כשוק כדי לקנות ולמכור תוכניות ופורמטים חדשים להפצה בינלאומית, כמו גם ידוענים לקידום תוכניות.
האירוע כולל גם מצגות מרכזיות ופאנלים, בהם מציגים נציגי תעשייה, ודנים במגמות ופיתוחים חדשים בתחום הטלוויזיה.
בנוסף, MIPCOM משמש גם להקרנות בכורה של תוכניות טלוויזיה.
במסגרת התערוכה גם מחולקים פרסים שונים, בהם גם זכו נציגים מישראל.
סמנכ"ל התוכן של שידורי קשת, רן תלם, קיבל את פרס ה"פורמט טרנדסטר" בשנת 2014. ב-2015 זכה מנכ"ל קשת אבי ניר בפרס התרומה לתוכן, במסגרת פרסי החדשנות של הפסטיבל.
לפני MIPCOM מתקיים אירוע ספין-אוף המכונה MIPJunior המוקדש אך ורק לתעשיית הטלוויזיה לילדים.
ל-MIPCOM יש גם אירוע אחות, MIPTV Media Market, שהוא פורמט דומה גם בקאן על ידי אותם מארגנים, הנערך במחצית השנייה של השנה (בדרך כלל אפריל).
בתערוכה משתתפות בקביעות חברות תוכן והפקה מישראל, המשווקות בו תוכניות טלוויזיה, סרטי טלוויזיה ופורמטים לשידור ברחבי העולם.
MKR המטבח המנצח עונה 1 היא העונה הראשונה של תוכנית המציאות הישראלית "MKR המטבח המנצח" שעלתה לשידור ב-14 באוקטובר 2018 בערוץ קשת 12. בעונה זו השופטים שגם בתפקיד המנחים היו חיים כהן ורותי ברודו, ושידוריה הסתיימו ב-24 בדצמבר 2018. המנצחים בעונה זו הם אסתר ויהונתן.
עלייה לאוויר – 14 באוקטובר - 18 באוקטובר 2018
תיאור – המסעדה הראשונה מתוך שלוש המסעדות הביתיות.
הזוג שיקבל את הניקוד הגבוה ביותר יזכה בפרס, והזוג שיקבל את הניקוד הנמוך ביותר ויגיע למקום האחרון, יודח.
עלייה לאוויר – 21 באוקטובר - 25 באוקטובר 2018
תיאור – המסעדה השנייה מתוך שלוש המסעדות הביתיות.
עלייה לאוויר – 28 באוקטובר - 1 בנובמבר 2018
תיאור – המסעדה השלישית והאחרונה מתוך שלוש המסעדות הביתיות.
עלייה לאוויר – 4 בנובמבר 2018
תיאור – סיכום התחרות של ללי ושמרית, סוני וענת ודור וקובי במבחן המסעדה האמיתית.
הנושא בסיבוב זה הוא ארוחת דגים, והשופט האורח הוא השף והמסעדן ישראל אהרוני.
הזוג שיגיע למקום האחרון, יודח.
מנות פתיחה רביולי במילוי לברק וחלמון ברוטב חריף עיקרית סינייה מוסר ים עם שכבות חציל, תרד וטחינה דור וקובי8 16 1842 3הודחו שוקראן מנות פתיחה יפרח דגים על טחינה, יוגורט וסלסת עגבניות עיקרית בס על פריקי עם קינואה, פירות יבשים ואספרגוס
עלייה לאוויר – 5 בנובמבר 2018
תיאור – סיכום התחרות של לבנה וחי, מיכל ואמיר ואלכס ואלכסה במבחן המסעדה האמיתית.
הנושא בסיבוב זה הוא ארוחת עוף, והשופט האורח הוא השף ירון קסטנבוים.
סיבוב 3 - ארוחה חלבית
עלייה לאוויר – 6 בנובמבר 2018
תיאור – סיכום התחרות של מוטי ורונן, עדן ועומר וויקי ואווה במבחן המסעדה האמיתית.
הנושא בסיבוב זה הוא ארוחה חלבית, והשופטת האורחת היא הגסטרונומית, עיתונאית האוכל ומנחת הטלוויזיה מיכל אנסקי.
סיבוב 4 - בשר בקר
עלייה לאוויר – 11 בנובמבר 2018
תיאור – סיכום התחרות של ג'אבר ועמאל, אסתר ויהונתן ונמרוד ואמיר במבחן המסעדה האמיתית.
הנושא בסיבוב הוא בשר בקר, והשופט האורח הוא השף רן שמואלי.
תיאור – סיכום התחרות של לבנה וחי, עדן ועומר, סוני וענת וויקי ואווה ברבע הגמר.
השופטים במשימת החסינות הראשונה הם אנשים שמבשלים ארוחות בוקר, ואילו במשימת החסינות השנייה ובמשימת ההדחה שופטים חיים ורותי, כאשר אל משימת ההדחה מצטרף אליהם לשפוט השף מאיר אדוני.
הזוג שיגיע למקום האחרון במשימת ההדחה, יודח.
סיבוב 2 הצוות המנות תוצאה עדן ועומרמנה ביתית גפילטע פיש עם חזרת וגזר העפילו לחצי הגמרמנת מסעדה קציצות דג עם טרגון על פירה גזר וטוויל קרפיון סוני וענתמנה ביתית קציצות פראסה ואגריסטדהנשלחו לאתגר הדחהמנת מסעדה המבורגר בשר ופראסה עם צ'יפס כרישה וסלט עגבניות
תיאור – סיכום התחרות של ללי ושמרית, אלכס ואלכסה, אסתר ויהונתן ונמרוד ואמיר ברבע הגמר.
השופטים במשימת החסינות הראשונה הם זוגות רומנטיים, ואילו במשימת החסינות השנייה ובמשימת ההדחה שופטים חיים ורותי, כאשר אל משימת ההדחה מצטרף אליהם לשפוט השף מאיר אדוני.
סיבוב 2 הצוות המנות תוצאה ללי ושמריתמנת רחוב פיש אנד צ'יפס העפילו לחצי הגמרמנת מסעדה פילה לוקוס על פירה עם רוטב חמאת לימון ועשבי תיבול אסתר ויהונתןמנת רחוב ספרינג רול עם סלמון בטטה וירקותנשלחו לאתגר הדחהמנת מסעדה דג סלמון עם ריבת בטטות ובזיליקום
תיאור – הדו-קרב הראשון מתוך שלושת הדו-קרבים בחצאי הגמר.
הזוג שיגיע למקום הראשון יעלה לגמר, והזוג שיקבל את הניקוד הנמוך ביותר ויגיע למקום האחרון, יודח.
תיאור – הדו-קרב השני מתוך שלושת הדו-קרבים בחצאי הגמר.
תיאור – הדו-קרב השלישי מתוך שלושת הדו-קרבות בחצאי הגמר.
+ סיכום חצאי הגמר דו-קרב 3 הצוותים והפרמטרים ציון האורחים הציון של חיים הציון של רותי סה"כ(מתוך 100) מקום תוצאהראשונה עיקרית קינוחראשונה עיקרית קינוח תל אביב ללי ושמרית15 5 9 – – 8 7 8 9 8 7 76 1 בטוחים פרק 2816 בדצמבר wine not?
תיאור – שלושת הזוגות המפסידים של דו-קרבות חצאי הגמר יתחרו על המקום האחרון בגמר.
המנצח יעפיל לגמר וייתחרה ביחד עם שלושת הזוגות שעלו לגמר, בגמר.
תיאור – ארבעת הזוגות האחרונים שנותרו יתחרו על 10 נקודות יתרון שישוקללו עם סך כל הנקודות שיצברו בגמר.
על כל מתמודד/ת להכין מנה המתארת את בן/בת הזוג בתחרות.
הזוגות המודחים ייתנו ציון למנות.
תיאור – ארבעת הזוגות האחרונים שנותרו מתחרים על הניצחון בתחרות ועל זכייה בפרס.
MKR המטבח המנצח עונה 2 היא העונה השנייה של תוכנית המציאות הישראלית "MKR המטבח המנצח" שעלתה לשידור ב-14 ביוני 2020 בערוץ קשת 12. בעונה זו השופטים שגם בתפקיד המנחים היו חיים כהן ורותי ברודו, ושידוריה הסתיימו ב-3 בספטמבר 2020. הזוכים הגדולים של העונה הם אבי וליאור מירושלים.
תיאור – המסעדה הראשונה מתוך חמש המסעדות הביתיות.
סיבוב 1 - בראנץ' ומאנץ'
תיאור – סיכום התחרות של קבוצה 2 של שלב המסעדות הביתיות (שמעון ודורון, עדי ומיכל, אושרי וירדן, וג'וזף ונידאל) במבחן המסעדה האמיתית.
הנושא בסיבוב זה הוא בראנץ' ומאנץ', הזוג שיגיע למקום האחרון, יודח.
סיבוב 2 - מסביב לעולם ב-2 מנות ו-3 שעות
תיאור – סיכום התחרות של קבוצה 3 של שלב המסעדות הביתיות (קובי ומצליח, אבי וליאור, אינה ואלכס, וכוכי והדר) במבחן המסעדה האמיתית.
הנושא בסיבוב זה הוא הכנת עיקרית וקינוח בהשראת מדינה בעולם, הזוג שיגיע למקום האחרון, יודח.
תיאור – סיכום התחרות של קבוצה 1 של שלב המסעדות הביתיות (שלומי ועדיאל, אבישג ומרטין, מארק ואלכס, ונדב ודניאל) במבחן המסעדה האמיתית.
הנושא בסיבוב זה הוא מנה עיקרית צמחונית (ללא בשר, דגים ועוף) וקינוח שבמרכזו פרי/ירק, הזוג שיגיע למקום האחרון, יודח.
סיבוב 1 - מנות בהשראת שפים עם כוכבי מישלן
תיאור – רבע הגמר של קבוצה 3 של שלב המסעדות הביתיות (אבי וליאור, אינה ואלכס, וכוכי והדר).
הנושא בסיבוב זה הוא הכנת מנה ראשונה, מנה עיקרית וקינוח בהשראת שף או שפית זוכה כוכבי מישלן, הזוג שיגיע למקום האחרון, יודח.
רבע הגמר 1הצוותים והפרמטריםניקוד הצוותים וסועדי mako (מתוך 30)ראשונה (מתוך 30)עיקרית (מתוך 30)קינוח (מתוך 30)סה"כ(מתוך 120)מקוםתוצאהחייםרותיחייםרותיחייםרותיאבי וליאור
(בהשראת השף מאסימו בוטורה)222628241001בטוחיםשיהראשונהקונפי ארטישוק וקרפצ'יו ארטישוק עם זרעי עגבנייה, איולי של נענע וצ'ילי, דבש של ערק ולימונים וקציפת פרמז'ןעיקרית"פטאייר מפורק"- קנלוני במילוי תרד בר וזעתר בר, לצד קרמבל סומאק, קציפת חציל וטוויל של חציל ופרמז'ןקינוחמיני סברינה לצד קרמו גבינה, טוויל גבינות, תאנים מקורמלות וג'לי דובדבני אמרנהכוכי והדר
(בהשראת השפית ננסי סילברטון)2127242998 2בטוחיםchiliראשונהטורטליני אפוי במילוי גבינות ואגוזים לצד קרם דלעתעיקריתקובנה אישית מבצק ב-2 צבעים (רגיל ואדום עם סלק) במילוי סלמון, גבינות ואגוזים לצד סלט ירוק ברוטב ויניגרט חומץ פטלקינוחפחזנית במילוי של קרם שקדים ובוואריה פיסטוקאינה ואלכס
(בהשראת השף אלן פאסאר)24242915953הודחובית של בשרראשונהניוקי סלק על מצע של קרם ירקות שורש וזוקיני מוקפץ עם שמירעיקריתרול תפוחי אדמה במילוי דוקסל פטריות וכרישה על מצע של קרם כבד אווז ושמן עשבי תיבולקינוחטוויל צרפתי קלאסי עם ביסקוויט מולקולרי (עוגת קצף במיקרו), קרם דלעת ומטבעות שוקולד לבן
סיבוב 2 - ארוחה שלמה בצבע אחד (משימה מונוכרומטית)
תיאור – רבע הגמר של קבוצה 1 של שלב המסעדות הביתיות (נדב ודניאל, שלומי ועדיאל ואבישג ומרטין).
הנושא בסיבוב זה הוא הכנת מנה ראשונה, מנה עיקרית וקינוח שכולם בצבע אחד בלבד ובאותו צבע בכל הארוחה, הזוג שיגיע למקום האחרון, יודח.
סיבוב 3 - ארוחה מעוררת השראה
עלייה לאוויר – 4 באוגוסט, 9 באוגוסט 2020
תיאור – רבע הגמר של קבוצה 2 של שלב המסעדות הביתיות (נדב ודניאל, אושרי וירדן ושמעון ודורון).
הנושא בסיבוב זה הוא הכנת מנה ראשונה, מנה עיקרית וקינוח שכולם סביב אותה ההשראה שהזוג בחר, הזוג שיגיע למקום האחרון, יודח.
רבע הגמר 3הצוותים והפרמטריםניקוד הצוותים וסועדי mako (מתוך 30)ראשונה (מתוך 30)עיקרית (מתוך 30)קינוח (מתוך 30)סה"כ(מתוך 120)מקוםתוצאהחייםרותיחייםרותיחייםרותישמעון ודורון
סיבוב 1 - פיקס מניו- ארוחת 4 מנות שמציגה באופן הטוב ביותר את המסעדה של הזוג
תיאור – חצי הגמר הראשון (שלומי ועדיאל מקבוצה 1 מול כוכי והדר מקבוצה 3 מול אבי וליאור מקבוצה 3).
המשימה היא להכין תפריט 4 מנות (פתיח, ראשונה, עיקרית וקינוח) שמציג בצורה הטובה ביותר את המסעדה של הזוג.
הזוג שיקבל את הציון הכי גבוה, יקבל את הכרטיס הראשון לגמר.
שופט אורח - אייל שני
סיבוב 2 - פיקס מניו- ארוחת 4 מנות שמציגה הכי טוב את המסעדה של הזוג
תיאור – חצי הגמר השני.(נדב ודניאל מקבוצה 1 מול ירדן ואושרי מקבוצה 2 מול שמעון ודורון מקבוצה 2).
המשימה היא להכין תפריט 4 מנות (פתיח, ראשונה, עיקרית וקינוח) שמציג באופן הטוב ביותר את המסעדה של הזוג.
שופטת אורחת - אסטלה מושקוביץ' בלפר
סיבוב 3 - תיקון המנה הכי גרועה של הזוג
עלייה לאוויר – 24 באוגוסט 2020
תיאור – חצי הגמר השלישי.
הזוגות שלא עלו לגמר (שלומי ועדיאל, נדב ודניאל, שמעון ודורון, וכוכי והדר) צריכים להגיש גרסה מתוקנת וטובה של המנה הכי גרועה שהם הכינו בתחרות.
הזוג עם הניקוד הנמוך ביותר, יודח מהתחרות.
חצי הגמר 3הצוותים והפרמטריםניקוד הצוותים שהודחו (מתוך 30)ניקוד השופטים (מתוך 80)סה"כ(מתוך 110)מקוםתוצאהחייםרותישמעון ודורון
המנה: קינוח בסגנון "דרום אדום" 2574991עדיין בתחרותנגד וחציהתיקוןהורדת הקישוטים והתמקדות בעוגה עצמהשלומי ועדיאל
המנה: פיצת קינוח שחורה 2072922עדיין בתחרותבסבוסההתיקוןהקשיית הבצקנדב ודניאל
המנה: עוף מתחת למים 2166873עדיין בתחרותבין פארן לאיסאןהתיקוןשילוב טעמים שונהכוכי והדר
המנה: קציצות דגים עוקצניות 2054744הודחוchiliהתיקוןהוספת חריפות
סיבוב 4 - הגשת מנת הדגל לגמר
עלייה לאוויר – 25 באוגוסט 2020
תיאור – חצי הגמר הרביעי והאחרון.
3 הזוגות שנותרו (שלומי ועדיאל, נדב ודניאל, ושמעון ודורון) צריכים להגיש את המנה שאיתה יתחרו בגמר.
הזוג עם הניקוד הנמוך ביותר, יודח מהתחרות, ושני הזוגות האחרים ייתפסו את שני הכרטיסים האחרונים לגמר.
חצי הגמר 4הצוותים והפרמטריםניקוד הצוותים שהודחו (מתוך 30)ניקוד השופטים (מתוך 80)סה"כ(מתוך 110)מקוםתוצאהחייםרותינדב ודניאל 2672981העפילו לגמרבין פארן לאיסאןהמנהקארי מסמאן עם עוף, ירקות ואטריות נודלסשלומי ועדיאל 27??2העפילו לגמרבסבוסההמנהטלה על חלקיו - רביולי פתוח עם כתף טלה מפורק, צלע טלה וסינטה טלה צלויהשמעון ודורון 26??3הודחונגד וחציהמנהבקלאווה במילוי מעורב, חלקי פנים עם טחינה וסלט
MISRA C היא קבוצה של הנחיות הנחשבות לסטנדרט דה פקטו בכתיבת קוד מקור של אפליקציות קריטיות המיועדות למערכות הנמצאות תחת רגולציה של גופי תקינה, והנכתבת בשפת התכנות C, הסטנדרט פותח על ידי MISRA (ראשי תיבות של Motor Industry Software Reliability Association).
מטרותיו הן להקל על בטיחות קוד, אבטחה, ניידות ואמינות בהקשר של מערכות משובצות, במיוחד מערכות שקוד המקור שלהם נכתב ב-ISO C / C90 / C99. או ISO/IEC 9899:2018.
הגרסה הנוכחית והמעודכנת ביותר שקיימת כיום, נקראת MISRA C 2023 מהדורה 3 רוויזיה 2, ונכון לעכשיו, מסמך ההגדרות של גרסה זאת הוא היחידי שניתן לרכוש ולהוריד באתר MISRA הרשמי
קיים גם סט הנחיות MISRA עבור ++C הידוע בשמו MISRA C++:2023:
מהדורה ראשונה: 1998 (כללים, חובה / מומלצים)
מהדורה שנייה: 2004 (כללים, חובה / מומלצים)
מהדורה שלישית: 2012 (הנחיות; כללים, ניתן להחליט / לא ניתן להחליט)
התיקון הראשון (Amendment 1) לתקן MISRA C2012 יצא באפריל 2016
התיקון השני (Amendment 2) לתקן MISRA C2012 יצא בפברואר 2020
התיקון השלישי (Amendment 3) לתקן MISRA C2012 יצא באוקטובר 2022
התיקון הרביעי (Amendment 4) לתקן MISRA C2012 יצא במרץ 2023
MISRA C 2023, הגרסה העכשווית, מכילה את כל התיקונים הקודמים, שוחררה באוקטובר 2023
בשתי המהדורות הראשונות של MISRA-C (כלומר 1998 ו-2004) כל ההנחיות נחשבו לכללים.
עם פרסום MISRA C: 2012 הוצגה קטגוריה חדשה של הנחיות – ההנחיה שתאימותה פתוחה יותר לפרשנות, או מתייחסת לנושאים תהליכים או פרוצדורליים.
חידוש נוסף ב-MISRA C 2012 הוא הוספת הכללים המנדטורים, כללים שסטייה מהם לא תתאפשר תחת שום צידוק
אף על פי שבמקור ייועד לתעשיית הרכב, MISRA C התפתח כמודל מקובל לשיטות עבודה מומלצות על ידי מפתחים מובילים בתחומים כולל רכב, תעופה, טלקום, מכשירים רפואיים, ביטחון, רכבת ואחרים.
C Coding Standards במעבדה להינע סילוני של נאס"א מבוססים על מיסרה-C: 2004.
ISO 26262 "בטיחות פונקציונלית – כלי רכב בדרכים" מצטט את MISRA C כתת-קבוצת כללים מתאימה של שפת C:
מפרט התוכנה הכללי של AUTOSAR SRS_BSW_00007 מצטט גם כן את MISRA C:
מפרט התוכנה הכללי של AUTOSAR 4.2 מחייב "שאם הטמעת מודול BSW כתובה בשפת C, היא תואמת את תקן MISRA C: 2004."
מפרט התוכנה הכללי של AUTOSAR 4.3 מחייב "שאם הטמעת מודול ה-BSW כתובה בשפת C, היא תואמת את תקן MISRA C: 2012."
כלי תוכנה מסחריים שמאפשריים בדיקה אוטומטית של 100% מכללי MISRA C 2023
ככלל בדיקות תאימות של קוד מקור לתקן MISRA C נעשים בסריקה אוטומטית על ידי כלי ניתוח קוד סטאטי מסחריים, כל שיטה אחרת כגון סקר קוד הנה מסובכת, מיייגעת ובעלת סיכוי גבוה לטעויות רבות
HELIX QAC by Perforce, כלי ניתוח קוד סטאטי וותיק, מבוסס על הכלי של חברת PRQA שנרכשה על ידי Perforce בשנת 2018 תומך בכל גרסאות MISRA C ובין הבודדים שתומכים גם בגרסה העדכנית, MISRA C 2023
Parasoft C/C++TEST, כלי ניתוח קוד סטאטי שנפוץ מאד בקרב חברות המפתחות אפליקציות קריטיות תחת רגולציה, מכיוון שמספר מעובדי חברת Parasoft יצרנית הכלי השתתפו בכתיבת גרסת 2023 של התקן, היה הכלי הראשון בעולם שתמך בתקן במלואו כבר במאי 2023
יישום של כלל זה לא תאפשר פניה לרגיסטרים של מעבדים במערכות משובצות מחשב.
במקרים כאלה, צוות הפיתוח יכול להחליט שניתן לסטות מתאימות מוחלטת לתקן עלי ידי ויתור על יישום כללים שאינן מוגדרים כ"מנדטורים" (הכללים כללים שסטייה מהם לא תתאפשר תחת שום צידוק).
במידה ועושים זאת נדרשת הצדקה והסבר שיתועדו בדו"ח מיוחד שנקרא Derivation Report
מארק כריסטופר קינצ'ן , המוכר בשם הבמה MK, הוא תקליטן, מפיק מוזיקלי ורמיקסר אמריקאי.
מלבד הקריירה שלו כאמן מוזיקלי, הוא ידוע גם ברמיקסים שהוא מכין, בין היתר "Misled" של סלין דיון, "Thing Goin' On" של בטי בו , "Your Love Keeps Working On Me" של ג'ודי ווטלי .
ב-1989, הוא הוציא את הסינגל הראשון שלו, "Somebody New".
ב-1991, הוא הוציא, בשיתוף פעולה עם אלנה סימון, את הסינגל "Burning".
הסינגל הגיע, בשיאו, למקום השביעי במצעד שירי הדאנס קלאב.
ב-1992, הוא היה אחד מהמפיקים של הסינגל "Push the Feeling On" של נייטקרולרס .
ב-10 בנובמבר 1992, הוא הוציא, בשיתוף פעולה עם אלנה סימון, את הסינגל "Always".
הסינגל הגיע, בשיאו, למקום ה-69 במצעד הסינגלים הבריטי, למקום השביעי במצעד הדאנס הבריטי, ולמקום הראשון במצעד שירי הדאנס קלאב.
ב-1993, הוא הוציא, בשיתוף פעולה עם אלנה סימון, את הסינגל "Love Changes".
הסינגל הגיע, בשיאו, למקום הראשון במצעד שירי הדאנס קלאב.
ב-1995, הוא הוציא, בשיתוף פעולה עם אלנה סימון, את הסינגל "".
הסינגל הגיע, בשיאו, למקום ה-44 במצעד הסינגלים הבריטי, ולמקום השביעי במצעד שירי הדאנס קלאב.
ב-2006, הוא היה אחד מהכותבים של הסינגל השיווקי "Upgrade U" של ביונסה בשיתוף פעולה עם ג'יי זי.
ב-27 במרץ 2012, נודע כי הוא היה אחד מהכותבים והמפיקים של הסינגל "Back in Time" של פיטבול, שהיווה כשיר הנושא של הסרט גברים בשחור 3.
ב-25 ביוני 2012, נודע כי הוא היה אחד מהכותבים והמפיקים של הסינגל "Get It Started" של פיטבול בשיתוף פעולה עם שאקירה.
ב-27 בפברואר 2016, הוא הוציא, בשיתוף פעולה עם בקי היל, את הסינגל "Piece of Me".
הסינגל הגיע, בשיאו, למקום הראשון במצעד הדאנס הבריטי, ולמקום השביעי במצעד הסינגלים הבריטי.
ב-7 בספטמבר 2018, הוא הוציא, בשיתוף פעולה עם ג'ונאס בלו ובקי היל את הסינגל "Back & Forth".
השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני.
ב-16 באוגוסט 2019, הוא הוציא, בשיתוף פעולה עם גורגון סיטי, את הסינגל "There for You".
הסינגל הגיע, בשיאו, למקום ה-21 במצעד הדאנס הבריטי, ולמקום הראשון במצעד שירי הדאנס קלאב.
ב-15 בנובמבר 2019, הוא הוציא, בשיתוף פעולה עם סוני פודרה ורפאלה, את הסינגל "One Night".
השיר הגיע, בשיאו, למקום ה-50 במצעד הסינגלים האירי, למקום ה-51 במצעד הסינגלים הבריטי, למקום העשירי במצעד הדאנס הבריטי ולמקום ה-40 במצעד שירי הדאנס קלאב.
כמו כן, זכה באישור הקלטה מסוג כסף מ-BPI.
1993: Surrender (בשיתוף פעולה עם אלנה סימון)
ML.NET היא ספריית תוכנה חינמית לאפליקציות המשלבות למידת מכונה עבור שפות התכנות #C ו- #F.
הספרייה תומכת במודלים של Python, יחד עם NimbusML.
מהדורת התצוגה המקדימה של ML.NET כללה טרנספורמציות להנדסת תכונות (feature engineering) כמו יצירת n-gram, ו"למדנים" להתמודדות עם משימות סיווג בינארי, סיווג רב-מעמדי ומשימות רגרסיה.
מאז נוספו משימות ML נוספות כמו איתור חריגות ומערכות המלצה, וגישות אחרות כמו למידה עמוקה ייכללו בגרסאות עתידיות.
ML.NET כוללת יכולות אנליטיות וחיזוי מבוססות מודלים של למידת מכונה, ובשימוש בעיקר על ידי מפתחים בעלי ניסיון עם מוצרי דוט NET.
המסגרת בנויה על NET Core.
ו-NET Standard, ומסוגלת לרוץ באופן חוצה פלטפורמות במערכות ההפעלה Linux, Windows ו-macOS.
אף על פי ש-ML.NET נוסדה בשנת 2018, מקורותיה החלו כבר בשנת 2002 כפרויקט מחקר של מיקרוסופט בשם TMSN (חיפוש וניווט של כריית טקסט) לשימוש פנימי בתוך מוצרי מיקרוסופט.
מאוחר יותר שונה שמו ל-TLC (קוד הלמידה) בסביבות 2011. ML.NET נגזרה לאחר מכן מספריית TLC ועלתה במידה רבה על ספריית המקור לפי ד"ר ג'יימס מקפרי, מ-Microsoft Research.
מפתחים יכולים לאמן מודל למידת מכונה או לעשות שימוש חוזר במודל קיים על ידי צד שלישי ולהפעיל אותו בכל סביבה במצב לא מקוון.
המשמעות היא שמפתחים לא צריכים להיות בעלי רקע ב-Data Science כדי להשתמש במסגרת.
תמיכה בפורמט מודל למידה עמוקה בקוד פתוח Open Neural Network Exchange (או ONNX) הוצגה מ-build 0.3 ב-ML.NET.
המהדורה כללה שיפורים בולטים אחרים כגון מכונות פקטוריזציה, LightGBM, אנסמבלים, LightLDA transform ו-OVA.
שילוב TensorFlow ב ML.NET אפשרי מגרסה 0.5. תמיכה עבור יישומי x86 ו-x64 נוספה ל-Build 0.7 כולל יכולות המלצות משופרות עם Matrix Factorization.
מפת דרכים מלאה של תכונות מתוכננות זמינה ב-Repo הרשמי של GitHub.
המהדורה היציבה הראשונה 1.0 של המסגרת הוכרזה ב-Build (כנס מפתחים) 2019. היא כלל תוספת של כלי בונה מודלים ויכולות AutoML (למידת מכונה אוטומטית).
Build 1.3.1 הציג תצוגה מקדימה של אימון Deep Neural Network באמצעות כריכות #C עבור Tensorflow ומטען מסד נתונים המאפשר אימון מודלים על מסדי נתונים.
התצוגה המקדימה של 1.4.0 הוסיפה ניקוד ML.NET על מעבדי ARM ואימון רשתות עצביות עמוקות עם GPUs עבור Windows ו-Linux.
המאמר של מיקרוסופט על למידת מכונה עם ML.NET הוכיח לכאורה שהיא מסוגלת לאמן מודלים של ניתוח סנטימנטים באמצעות מערכי נתונים גדולים תוך השגת דיוק גבוה.
התוצאות שלה הראו דיוק של 95% במערך הסקירה של אמזון בנפח 9GB.
ה-ML.NET CLI הוא ממשק שורת פקודה המשתמש ב-ML.NET AutoML כדי לבצע אימון מודלים ולבחור את האלגוריתם הטוב ביותר עבור הנתונים.
NET CLI ו-ML.NET AutoML כדי להפיק את המודל ה-ML.NET הטוב ביותר באמצעות GUI.
Microsoft Research הכריזה על ארכיטקטורת המודלים Infer.NET הפופולרית ללמידת מכונה המשמשת למחקר במוסדות אקדמיים מאז 2008, שוחררה בקוד פתוח, וכעת היא חלק מה-ML.NET.
Infer.NET framework משתמש בתכנות הסתברותי כדי לתאר מודלים הסתברותיים שיש להם יתרון נוסף של יכולת פרשנות.
התואם את מרחבי השמות של ML.NET.
מיקרוסופט הגיעה למסקנה ש-Python פופולרית בקרב מדעני נתונים, ולכן הציגה את NimbusML עבור Python הניסיוניות עבור ML.NET.
זה מאפשר למשתמשים לאמן ולהשתמש במודלים של למידת מכונה ב-Python, וזאת בקוד פתוח בדומה ל-Infer.NET.
NET מאפשרת למשתמשים לייצא מודלים מאומנים לפורמט Open Neural Network Exchange (ONNX).
זה מייצר אפשרות להשתמש במודלים בסביבות שונות שאינן משתמשות ב-ML.NET.
ניתן יהיה להפעיל את המודלים הללו בצד הלקוח של הדפדפן באמצעות ONNX.js, מסגרת צד הלקוח של javascript עבור מודלים של למידה עמוקה שנוצרו בפורמט Onnx.
MIPTV הוא פסטיבל שמתקיים מדי שנה (בדרך כלל אפריל) בקאן, צרפת, תוך שימוש במתקנים ובתשתיות שהעיירה פיתחה במהלך השנים כדי לארח אירועים חשובים אחרים דוגמת פסטיבל הקולנוע בקאן.
הפסטיבל הוא למעשה שוק תוכן ליצירת הפקות משותפת, קנייה, מכירה, מימון והפצה של תוכני בידור.
והוא מספק לאנשים המעורבים בתעשיית הטלוויזיה, הקולנוע, התוכן הדיגיטלי והאודיו-ויזואלי, ההפקה וההפצה, כנס לשיווק ורישות עסקי, לגילוי מגמות עתידיות וסחר בזכויות תוכן ברמה גלובלית.
הוא נחשב לפסטיבל הגדול ביותר בתחומו בעולם.
הפסטיבל קשור לתערוכת MIPCOM, אך שומר על המיקוד המובהק שלו.
אירוע MIPCOM מתקיים באותו מקום באוקטובר בכל שנה, על ידי אותם מארגנים.
MIPTV נוסד בליון, צרפת, בשנת 1963, שלוש שנים לאחר הקמת MIFED, שוק התוכן הראשון בעולם, במילאנו, איטליה.
ב-MIPTV הראשון השתתפו 119 חברות מ-19 מדינות.
בשנת 1965, לאחר הפסקה של שנה, עברה MIPTV לקאן, והשתמשה בארמון הפסטיבלים והקונגרסים (פאלאס דה פסטיבל) הישן.
בשנת 1982 עבר השוק למתחם הפסטיבלים החדש של קאן, כאשר המתחם הישן הפך לבית מלון.
ב-1987 נמכרה החברה שארגנה את השוק, MIDEM, לחברת TVS מבריטניה תמורת 5 מיליון ליש"ט.
שנתיים לאחר מכן, TVS מכרה את MIDEM ל-Reed Exhibitions (תמורת 20 מיליון דולר), אשר שינתה את שם חברה ל-Reed MIDEM.
הפסטיבל גדל במהירות עם השנים וב-2002 השתתפו בו 12 אלף קונים ומוכרים מ-2,200 חברות.
מאז תחילת שנות ה-90 של המאה ה-20 משתתפות בפסטיבל בקביעות חברות הפקה ותוכן ישראליות, ביניהם: "שידורי קשת", "דורי מדיה גרופ", "אולפני הבירה ירושלים" (JCS) ו"ארמוזה פורמטס".
במסגרת הפסטיבל נערכים כנסים ואירועים, בהם מוזמנים לנאום מנכ"לים מחברות המדיה העולמיות הגדולות.
בשנת 2014 הוזמן אבי ניר, מנכ"ל שידורי קשת, להגיש את הנאום המרכזי בכנס.
MIPDoc - שוק של קונים, מוכרים, ומפיקים בינלאומיים בנושא תוכניות דוקומנטריות.
MIPFormats -שוק של פורמטים שהושק ב-2010.
במסגרת הפסטיבל נערכים תחרויות שונות, בין השאר"
תחרות תכנים סלולריים, בה זכתה בפרס הראשון, באפריל 2005, חברת CHOOZ מקבוצת אולפני הבירה ירושלים.
תחרות Mipcube lab, המיועדת לגלות סטארט-אפים חדשים בתחום הווידאו, שהטכנולוגיות שלהם יכולות לקדם את עולם הטלוויזיה.
הצוותים מערכת יחסים פרק ניקוד ניקוד הגמר מקוםאורלי ואלישעאמא ובן48189המטבח המנצח (גמר)דודו ונטלינשואים +138083מקום שני (גמר)חגית ואיתןאחים578מקום שלישיאילנית ואשראחים178מקום שלישיורדה וקוריןאמא ובת273מקום חמישי
פרק:פרק 1פרק 2פרק 3פרק 4פרק 5פרק 6אורליואלישעמקום 1(81)העפילו לגמרמקום 1(89)דודוונטלימקום 1(80)מקום 2(80)מקום 1(80)מקום 2(83)חגיתואיתןמקום 2(78)הודחו(פרק 5)אילניתואשרמקום 1(78)מקום 1(78)מקום 2(78)מקום 3(78)הודחו(פרק 4)ורדהוקוריןמקום 2(73)מקום 3(73)הודחו(פרק 3)
עליה לאוויר – 3 באוקטובר – 11 באוקטובר 2021